“Hoe die Ellen Pakkies Storie vertel word op die silwerskerm is ’n rolprentmeesterslag, wat jou op die punt van jou stoel hou van begin tot einde.” – Ryan Swano, BruinOu.com
“Dit is ’n ware verhaal met ’n boodskap wat almal, regoor die wêreld, op ’n manier raak. Ons kry hier die geleentheid om die vervalle verhouding tussen ma en seun eerstehands te ervaar.” – Graye Morkel, Channel24 (5-sterre)
Die rolprent het reeds oorsee ook opslae gemaak en is by die Rotterdamse Internasionale Rolprentfees vertoon, asook by die vier-en-veertigste jaarlikse Seattle Internasionale Rolprentfees (SIFF) in die VSA. Die rolprent delf in die innerlike psige van ’n familie wat deur dwelms vernietig word in een van die gevaarlikste plaaslike gemeenskappe.